Mafi

Sat, 03 Jan 2026 18:34:11 +0000

Five-star 🌟 होटल की सबसे ऊपरी मंज़िल पर बने वीआईपी सूइट का दरवाज़ा धीमे से खुला। कमरे में हल्की नीली एलईडी लाइट्स की चमक थी, जो दीवारों पर ठंडी छाया डाल रही थीं। हवा में सिगरेट की हल्की महक और किसी महँगे परफ़्यूम की तेज़ खुशबू मिली हुई थी। बीच कमरे में एक काले रंग के लेदर सोफ़े पर बैठा था एक शख्स! उसने काली शर्ट पहनी थी, जिसके ऊपर के तीन बटन खुले हुए थे, नीचे गहरी नीली जीन्स, जो उसके जूतों तक बिल्कुल फिट बैठी थी। उसके बाल — घने, काले और हल्के पसीने से गीले — उसके माथे पर बिखरे हुए थे। कुछ लटें उसकी आँखों पर लटक रही थीं, लेकिन वो उन्हें हटाने की ज़हमत नहीं कर रहा था। उस रूम में चलता हुआ AC के नीचे भी बैठा वो शख्स पसीने से तर था, जिसका कारण था उसका लावा की तरह धधकता हुआ गुस्सा।